Projektas
PLUNGĖS RAJONO SAVIVALDYBĖS
TARYBA

SPRENDIMAS
DĖL PLUNGĖS GARBĖS PILIEČIO VARDO SUTEIKIMO

2025 m. balandžio 24 d. Nr. T1-
Plungė

Vadovaudamasi Plungės garbės piliečio vardo suteikimo nuostatų, patvirtintų Plungės rajono savivaldybės tarybos 2024 m. gegužės 30 d. sprendimu Nr. T1-117 „Dėl Plungės garbės piliečio vardo suteikimo nuostatų patvirtinimo“, 11 punktu, atsižvelgdama į gautus siūlymus ir įvertinusi kandidato nuopelnus kultūros srityje – jo aktyvią veiklą puoselėjant paveldą, ugdant visuomenės kultūrinį sąmoningumą bei nuosekliai prisidedant prie Plungės vardo sklaidos Lietuvoje ir užsienyje, Plungės rajono savivaldybės taryba n u s p r e n d ž i a:
Suteikti Plungės garbės piliečio vardą kultūros srities atstovui (vardas, pavardė) už reikšmingą indėlį į krašto kultūrinį gyvenimą – profesionalų muziejinį darbą, parodų organizavimą, leidybinę veiklą, istorinės atminties puoselėjimą ir nuoširdų atsidavimą gimtajam kraštui.


Savivaldybės meras					 



















SUDERINTA:
Savivaldybės meras Audrius Klišonis
Administracijos direktorius Dalius Pečiulis
Administracijos direktoriaus pavaduotoja Jovita Šumskienė
Savivaldybės tarybos posėdžių sekretorė Irmantė Kurmienė
Bendrųjų reikalų skyriaus vedėja Jurgita Saldukienė
Teisės, personalo ir civilinės metrikacijos skyriaus vedėjas Vytautas Tumas
Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Bendrųjų reikalų skyriaus vyr. specialistė Renata Vičienė
BENDRŲJŲ REIKALŲ SKYRIUS

	AIŠKINAMASIS RAŠTAS
PRIE PLUNGĖS RAJONO SAVIVALDYBĖS TARYBOS SPRENDIMO
„DĖL PLUNGĖS GARBĖS PILIEČIO VARDO SUTEIKIMO“

2025 m. balandžio 7 d. 
Plungė



1. Parengto sprendimo projekto tikslai, uždaviniai.
Sprendimo tikslas – suteikti Plungės garbės piliečio vardą kultūros srities atstovui (vardas, pavardė) už reikšmingą indėlį į krašto kultūrinį gyvenimą – profesionalų muziejinį darbą, parodų organizavimą, leidybinę veiklą, istorinės atminties puoselėjimą ir nuoširdų atsidavimą gimtajam kraštui. 
2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.
Sprendimo projektas parengtas vadovaujantis Plungės rajono savivaldybės tarybos 2024 m. gegužės 30 d. sprendimu Nr. T1-117 „Dėl Plungės rajono savivaldybės apdovanojimų“ ir Siūlymams dėl Plungės garbės piliečio vardo suteikimo nagrinėti komisijos (toliau – Komisija) 2025 m. kovo 12 d. protokolu Nr. TK-19.
3. Kodėl būtina priimti sprendimą, kokių pozityvių rezultatų laukiama.
Vadovaujantis Plungės rajono savivaldybės tarybos 2024 m. gegužės 30 d. sprendimo Nr. T1-117 1.1 papunkčiu patvirtintais Plungės garbės piliečio vardo suteikimo nuostatais, galutinį sprendimą suteikti garbės piliečio vardą priima Savivaldybės taryba. Tačiau pažymėtina, jog Komisija siūlomai kandidatūrai nepritarė. Komisija neįžvelgė šio asmens ypatingų ilgalaikių nuopelnų, išskirtinio indėlio į Lietuvos ir Plungės rajono savivaldybės kultūros ar kitas sritis, ar aktyvią visuomeninę veiklą Plungės krašte, kadangi didžioji dalis pateiktuose dokumentuose įvardytų nuopelnų yra susiję su (vardas, pavardė) vykdyta tiesiogine darbine veikla, už kurią buvo mokamas atlyginimas. 
4. Lėšų poreikis ir finansavimo šaltiniai.
Sprendimo įgyvendinimui lėšos nereikalingos.
5. Pateikti kitus sprendimui priimti reikalingus pagrindimus, skaičiavimus ar paaiškinimus.
-
6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.
-
7. Sprendimo projekto antikorupcinis vertinimas.
Antikorupcinis vertinimas neatliekamas.
8. Nurodyti, kieno iniciatyva sprendimo projektas yra parengtas.
Siūlymams dėl Plungės garbės piliečio vardo suteikimo nagrinėti komisijos iniciatyva.
9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.
-
10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas. 
Patvirtintas sprendimas bus viešinamas vadovaujantis Plungės garbės piliečio vardo suteikimo nuostatų, patvirtintų Plungės rajono savivaldybės tarybos 2024 m. gegužės 30 d. sprendimo Nr. T1-117 1.1 papunkčiu, 14 ir 16 punktais.
11. Kita svarbi informacija (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). 
Nėra.
12. Numatomo teisinio reguliavimo poveikio vertinimas*

* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.


Rengėja	
Bendrųjų reikalų skyriaus vyr. specialistė			      Renata Vičienė

